#Corse FLNC « Per part nostra, la determinació és intacta, la nostra elecció d’ahir és l’elecció d’avui » – Unità Naziunale\n#Corse FLNC « Per part nostra, la determinació és intacta, la nostra elecció d’ahir és l’elecció d’avui »\n14 juillet 2015\tLes archives depuis 1976 Commentaires fermés sur #Corse FLNC « Per part nostra, la determinació és intacta, la nostra elecció d’ahir és l’elecció d’avui »\nEl 25 juny de 2014 la nostra organització, després d’un llarg debat , ha estat capaç de prendre les seves responsabilitats i fer front als reptes de futur del poble de Còrsega, en la seva terra. Demostrant una maduresa política exemplar va prendre la decisió unilateral i inequívoca d’iniciar un procés, que és històric, de desmilitarització i sortida progressiva de la clandestinitat.\nVa ser una immensa satisfacció veure com la joventut corsa responia amb un gran interès a la nostra crida per a la mobilització. És un orgull per nosaltres , observar com aquells que constitueixen el futur del nostre país han comprès el nostre missatge. Ells ho han sabut entendre, i encara que no dubtàvem del seu coratge i compromís, han demostrat la seva capacitat i eficàcia més enllà de les postres expectatives. Posant-se a l’avantguarda de la lluita, ens han reconfortat en les nostres ja fortes conviccions. Ells són valuosos garants de l’èxit de la nostra iniciativa.\nQuant als que creien i encara creuen, potser per ingenuïtat o ignorància o interès , que ens podríem desviar del camí escollit de la pau: estan equivocats. Han subestimat les nostres anàlisis i la solidesa del nostre compromís. Acabaran, si és que no ho ha fet ja, de ser desqualificats pel poble. Aquells nostàlgics de la pols i la desgràcia, deixaran en la memòria col·lectiva, la imatge de rucs de la Història en marxa, dormitant en els bancs del parlament francès o assemblea corsa, somiant secretament en la represa d’un cicle tràgic d’acció/repressió tan rendible per a ells. Enterradors de la pau que volen sabotejar el procés en curs que hem iniciat\nL’Estat francès continua sense tenir en compte les reivindicacions legítimes del poble cors votades democràticament per l’assemblea territorial. Podrà enganyar massa temps als corsos organitzant seudo reunions ministerials que no donen lloc a cap acte polític significatiu ? Té una veritable voluntat política de no respondre a les aspiracions democràtiques d’un poble o una paternalista i lamentable manca de voluntat política? Per ara, l’Estat francès continua portant a terme una diligent política repressiva i la idea de convertir la nostra illa en un lloc d’experimentació de pràctiques policials no condueix a un clima de pau.\nPer part nostra, la determinació és intacta, la nostra elecció d’ahir és l’elecció d’avui.\nSabíem que el camí de la solució política seria llarg i difícil, també perillós, però que els aprenents de bruixot no dubtin de la nostra capacitat de mantenir el rumb de la pau i de trobar una solució política per a la llibertat del poble cors.\nLa garantia que podem donar avui del nostre compromís amb la via pacífica de resolució del conflicte que ens enfronta a l’Estat francès, és el respecte total a la decisió que varem comunicar fa un any, i el manteniment de la nostra voluntat de silenciar les armes. Tothom jutjarà cada dia que passa l’enfortiment del caràcter irreversible de la nostra elecció del camí de la pau i per una solució política negociada perenne per a Còrsega, que allunya inexorablement l’espectre de la caducitat de la nostra proposició.\nSaludem la iniciativa de demanda d’amnistia per als presoners polítics corsos i la finalització de persecució per motius polítics. Aquesta iniciativa té lloc al llarg de la història dels conflictes armats arreu del món . Emana sempre dels homes de bona voluntat. Per part nostra no pidolarem res, però la legitimitat d’aquesta reivindicació d’amnistia és evident i sabrem considerar curosament la resposta que es donarà. Arribarà el dia de jutjar les actituds d’uns i altres, i llavors sabrem prendre una vegada més la nostra responsabilitat, amb un gest decisiu que avalarà el que varem començar fa més d’ un any.\nFinalment per instruir als qui a Còrsega, França, Europa o d’altres indrets, parlen de l’amenaça obsoleta del nacionalisme exacerbat ; a aquests mundialistes desenfrenats, agents del mercat especulador, de la potència del rei-diner, de l’especulació financera i dels seus lobbies; als que volen negar i sotmetre als pobles per transformar-los en ramats servils de consumidors dòcils: respondrem que són els hereus de la colonització. S’apoderen de les terres dels pobles exercint una ferotge i arrogant dominació amb l’única finalitat del pillatge dels recursos naturals, la simple possessió de bases estratègiques per assegurar la seva supremacia com és el cas de Còrsega porta-avió de França al Mediterrani. Ahir, com avui, la finalitat és la mateixa: el seu propi desenvolupament i enriquiment a costa dels pobles, la seva cultura i la seva identitat augmentant exponencialment les desigualtats al món. Finalment, als que consideren que la nostra terra no ens pertany, els responem, invocant un gran cap de la resistència ameríndia, que el poble cors, pertany a aquesta terra de Còrsega.\nQue aquesta invocació a un poble martiritzat i delmat no doni l’esperança vana a l’Estat francès de transformar Còrsega en reserva índia, una espècie de parc d’atracció i d’exotisme per a turistes a una hora i mitja de Paris. Perquè el nostre poble està en marxa i té un petri esperit de resistència. Ha après de la Història, de les derrotes i de les victòries, dels drames i de les alegries, de la desesperança i dels moments d’il·lusió. El món ha canviat, i França en aquest món no té els mitjans de continuar asfixiant les reivindicacions d’emancipació dels pobles, ni de practicar la política de l’estruç fingint ignorar el problema cors. Immersos en la crisi d’un sistema imperialista declinant de dominació de l’altre, del feble, els països com França, antigues o noves a potencies colonials, no podran per més temps resistir-se al dret dels pobles a disposar d’ells mateixos.\nLa importància capital de la nostra iniciativa del 25 de juny de 2014 ha estat subratllada quasi per unanimitat per tots els actors i observadors experts en la qüestió corsa. Han sabut veure i analitzar la importància històrica de la nostra aposta de pau. Però tots sabem que això no és suficient. A Còrsega, l’Estat francès justificant el seu immobilisme endèmic, sovint ha estat ràpid a esgrimir la inflexibilitat de les institucions d’una República gravada en un marbre encara ben friable quan es tractava d’adaptar els interessos “superiors” d’un sistema factualment de dos velocitats. Aquest govern francès serà un dels qui tindrà la mà estesa per respondre positivament a les aspiracions del poble cors?\n« El que necessitem sobretot per la pau » deia De Gaulle, primer president de la Cinquena República francesa , « és la comprensió dels pobles ». Sabia que “els règims són coses que passen. Però els pobles no passen”.\nSense ofendre. La lluita del nostre poble no baixarà d’intensitat. Al contrari , ara continuarà en un marc públic, popular i democràtic. Seguim confiats i reiterem la nostra crida a la societat corsa perquè continuï implicant-se en el procés, formant-ne part i enfortint-lo.\nTags corse corsica flnc FLNC UC FLNC-UC-130715\nPrevious #Corse FLNC « The determination is intact, our choice from yesterday is our choice today. »\nNext « Visite du Ministre de l’intérieur en #Corse, le #FLNC UC communique » #vidéo


Mameu - Agafada al vol\nEns aferrem rabiosament a les coses que hem après. El coneixement és un os que subjectem entre les dents mentre algú ens l’intenta arrabassar. Sort que ara no condemnem els innovadors, com a l’època de Galileu.\nAfirmo que mai més tornarem a parlar tant i tan apassionadament de cap tema ortogràfic com durant els dies posteriors a la notícia sobre la simplificació dels diacrítics en la nova Gramàtica de la llengua catalana. Tot plegat es podria entendre com una simple lluita entre l’útil i l’inútil. Si durant anys hem cregut necessari invertir esforços a aprendre quines paraules s’havien d’accentuar contravenint les normes, per què ara ens n’hauríem d’oblidar? Si abans saber-ho era útil per què a partir d’ara ja no ho hauria de ser?\nL’efecte de resistència al canvi s’entén. Però es deu barrejar també amb altres problemes subjacents, menys visibles i probablement més dramàtics. El rebot d’una part dels usuaris de la llengua davant de l’eliminació de diacrítics mostra la por a desdibuixar encara més la fesomia d’una llengua fràgil, que estimem amb devoció.\nAra bé, alguns companys de gremi ja han assenyalat que qualsevol proposta meditada de part d’acadèmics experts que hi han dedicat temps i que tenen capacitat crítica demostrada hauria de merèixer el respecte dels usuaris, que -per descomptat- no hi entenen més. L’autoritat es guanya, sí; però també s’atorga. Siguem generosos en aquest terreny, que altres cavil·lis ens quedaran encara pendents.\nEn aquesta reflexió em va bé recordar una expressió del meu poble molt útil per a nosaltres, que no he trobat recollida a cap banda i que em sembla insubstituïble. Es diu quan algú mostra atencions ostensiblement i de manera poc sincera davant d’alguna persona a qui vol acontentar.\nSempre que el troba li fa plans i mameus\nMameu, que trobareu al DCVB, és una variant de l’onomatopeia marrameu, crit del gat. Però ‘fer plans’, usat en plural només, no apareix enlloc. De fet, en aquest context, no té res a veure amb el sentit de ‘fer projectes’. Tampoc no hi ha indicis que siga un calc del castellà.\nNo sé com expressaríeu vosaltres l’actitud que descriu ‘fer plans i mameus’ en la vostra parla col·loquial. Segurament hi deu haver alguna altra manera de dir-ho. Mentrestant, però, una frase feta tan original i profitosa esdevé inservible fora del seu hàbitat tradicional perquè li falten promotors.\nCom podeu veure, els diacrítics eliminats no estaran sols.\nFotografia d’Anna Fuster\n25.11.2018 | 9.13\n15 d'octubre de 2016 a les 4:17 pm\nNo seria en origen “fer planys (o plan(t)s) i mameus”? Tindria sentit, itat? I per cert, unes altres paraules que encara que sí arrepleguen els diccionaris està sent arraconada meu, meulit i meular. Com deia mon pare, per tradició: Els gats són uns afanosos, sempre ho volen tot, no veus que sempre diuen “meu, meu…”\n15 d'octubre de 2016 a les 6:46 pm\nFer planys i mameus tindria sentit, però voldria dir queixar-se, no? I el que significa la nostra expressió no és això. Misteri pendent…


Pacients llancen l'Observatori Parkinson per a promoure la recerca en la malaltia\nNeix el primer observatori nacional del Parkinson\nLa Federació Espanyola de Parkinson (FEP) ha posat en marxa el projecte 'Observatori Parkinson', que té com a objectiu promoure i donar suport a la investigació en aquesta patologia mitjançant accions de divulgació, fomentar la participació dels pacients i l'estudi de l'anàlisi de la realitat de les persones que pateixen aquesta malaltia.\nAmb la col·laboració del Ministeri de Sanitat, Consum i Benestar Social, la FEP pretén liderar la creació de xarxes de col·laboració entre els principals organismes públics, centres de recerca, universitats i altres actors implicats en la investigació del Parkinson, així com apropar la tasca de aquests investigadors als pacients amb espais de trobada entre la comunitat científica i el col·lectiu de pacients.\nAmb l'Observatori, la FEP busca comunicar i divulgar informació sobre investigació en Parkinson "de manera clara i accessible"; facilitar l'accés a informació útil sobre les necessitats i canals de participació dels pacients en la investigació; i conèixer la situació de les persones amb Parkinson i el seu entorn, analitzant i diagnosticant les oportunitats d'accessos a recursos.\nLa directora de l'Institut de Salut Carles III, Raquel Yotti, durant la presentació de l'Observatori Parkinson, posat en marxa per la Federació Espanyola de Parkinson\n"Aquest és un projecte molt important per al moviment associatiu. Donarem als pacients informació útil i científicament contrastada", ha explicat el president de la Federació Espanyola de Parkinson, Leopoldo Cabrera, durant la presentació d'aquest projecte, que ha detectat una sèrie de "desafiaments" als quals vol donar resposta per avançar en el coneixement de la malaltia.\nAixí, Cabrera ha lamentat que a Espanya encara no hi ha un cens "clar i definitiu" sobre el nombre real d'afectats per Parkinson, encara que s'estima que pot haver uns 160.000 afectats. Altres anàlisis apunten que aquestes xifres podrien arribar a les 300.000 persones. "Hi ha un dèficit clar en la investigació social i una baixa producció científica en matèria sociosanitària, centrada la major part en els símptomes motors de la malaltia", lamenten des FEP.\nEn aquest sentit, els pacients critiquen que hi ha una abundant producció d'informació científica sobre Parkinson, però que "està molt dirigida a la comunitat investigadora". "Això genera un difícil accés a fonts d'informació, que sumat al llenguatge tècnic suposa una barrera per a les persones", afegeixen.\nSobre investigació, denuncien que fins al 98 per cent dels professionals troben problemes per accedir a recursos. "Els equips es troben amb barreres per a assegurar la sostenibilitat econòmica del projecte i a l'hora de reclutar persones candidates per als estudis i assajos clínics", argumenten.\nFinalment, reclamen involucrar més als pacients en la investigació, ja que "els processos no estan clarament definits i hi ha deficiències en la comunicació dels mateixos". Tal com ha recordat la directora de la FEP, Alícia Campos, entre un 40 i un 70 per cent dels assaigs clínics es paralitzen o retarden per falta de participants, segons dades de la Fundació Michael J. Fox.\n"Ens enfrontem a un augment del nombre de pacients d'aquesta malaltia. Els pacients han d'estar recolzats per tota la societat. Per això, hem de fomentar la investigació, millorar l'assistència, el diagnòstic precoç, l'atenció a tot tipus de tractaments i atendre a totes les necessitats del pacient, tant socials com sanitàries. a més, ens cal estar centrats en el pacient, però no com a element passiu, sinó amb una participació activa sense artificis", ha reflexionat la directora de l'Institut de Salut Carlos III, Raquel Yotti.


VIII Jornades d’Històries de Vida en Educació | Esbrina\nVIII Jornades d’Històries de Vida en Educació\nEl paper dels documents i estratègies visuals com a desencadenants i mediadors de relats\n28 i 29 d’abril de 2022\nEts aquíInici>Portafolis>Activitats>VIII Jornades d’Històries de Vida en Educació\nEl grup de recerca Esbrina, en col·laboració amb el Departament de Didàctica i Organització Educativa i la Unitat de Pedagogies culturals de la Facultat de Belles Arts de la Universitat de Barcelona, ha assumit el compromís d’organitzar la vuitena edició de les “Jornades d’Històries de Vida en Educació”. Aquesta trobada tindrà lloc al CESIRE (Centre de Recursos Específics de Suport a la Innovació i a la Recerca Educativa), els dies 28 i 29 d’abril del 2022.\nEn aquesta ocasió, hem optat per aprofundir en el paper dels recursos visuals a les històries de vida i per això el títol de les jornades és “Històries de Vida en Educació. El paper dels documents i estratègies visuals com a desencadenants i mediadors de relats”. Plantegem aquesta temàtica com a eix de la trobada, perquè les històries de vida es vinculen amb imatges i perquè les estratègies visuals poden ser possibilitadores de formes de narració. Aquesta problemàtica ens permetrà avançar en aportacions d’anteriors jornades com les polítiques de la representació, les maneres de narrar(-se), la relació amb l’Altre que ens regala la seva història, la reconstrucció del que hem viscut i la relació entre imatges i relats.\nD’acord amb el plantejament metodològic seguit en edicions anteriors, la dinàmica de treball estarà basada en el diàleg obert i franc sobre els treballs presentats, afavorint el debat públic i la reflexió compartida. Els treballs presentats s’articularan al voltant de quatre eixos:\nHistòries de vida i arxius fotogràfics.\nLes imatges com a desencadenants de trobades i històries compartides.\nLes imatges com a expansió de les ontoepistemologies de les històries de vida.\nLes imatges com a dispositiu de visibilització del que és invisible en històries de vida.\nD’acord amb la forma de treball seguida en anteriors jornades, les comunicacions completes seran pujades a la pàgina web de les jornades uns dies abans de la seva celebració, perquè puguin ser llegides per part de les persones assistents, de manera que el treball a cada una de les taules temàtiques es dediqui a la posada en comú de coneixements, experiències i al debat crític i compartit. A cada taula es comptarà amb la participació de moderadors, que posaran en discussió els punts clau de cada línia temàtica i donaran la paraula als participants. Així mateix, s’establiran relatories a cada taula, amb l’objectiu de recollir aquesta discussió, oferir-ne algunes conclusions i plantejar línies futures de treball.\nPer a la participació a les jornades, caldrà lliurar una comunicació d’entre 3.000 i 6.000 paraules abans del dia 6 d’abril de 2022 seguint el model que es presenta a continuació:\nEls treballs presentats seran valorats pel comitè científic de les jornades i cada participant rebrà la resposta d’acceptació abans del dia 8 d’abril del 2022.\nEls enviaments de comunicacions es realitzaran a la següent adreça de correu electrònic: grcesbrina@gmail.com\nA l’assumpte del correu electrònic cal indicar NOM+LÍNIA TEMÀTICA\nEl 2019, va tenir lloc la VII edició de les Jornades d’Històries de Vida: Una Mirada a la Memòria Històrica, que van ser acollides a la Facultat d’Educació de Segòvia de la Universitat de Valladolid.\nEl 2017, va tenir lloc la VI edició de les Jornades d’Històries de Vida. Visualitats a les Històries de Vida, que van ser acollides a la Universitat de Lleida.\nEl 2015, es va celebrar a la Universitat d’Almeria, la V edició de les Jornades d’Històries de Vida a Educació. Veus silenciades. Les comunicacions d’aquesta trobada estan publicades al repositori d’aquesta Universitat.\nEl 2013, va tenir lloc a la Universitat del País Basc, Escola de Magisteri de Sant Sebastià, Departament de Didàctica i Organització Escolar UPV/EHU, les IV Jornades d’Històries de Vida, El paper de la investigació biogràfic narrativa en la formació inicial i permanent del professorat. Una part de les comunicacions van ser publicades a la Revista Tendències Pedagògiques.\nEl 2012, el CIIE — Centre de Recerca i Intervenció Educatives de la Universitat de Porto, va organitzar les III Jornades d’Històries de Vida en Educació — La construcció del coneixement a partir d’Històries de Vida, que va tenir lloc a Porto, el dia 8 i 9 de novembre de 2012, a la Facultat de Psicologia i Ciències de l’Educació. La publicació es troba al següent enllaç: http://hdl.handle.net/2445/47252\nEl 2011, va tenir lloc a la Universitat de Màlaga la segona edició de les Jornades, organitzades pel Grup ProCIE, del qual va resultar la publicació Històries de Vida en Educació: Subjecte, Experiència i Diàleg. La publicació és a: http://hdl.handle.net/2445/32345\nEl 2010, es va celebrar a Barcelona la primera edició d’aquestes Jornades, I Jornades d’històries de Vida en Educació, organitzades pel Grup Esbrina, de la Universitat de Barcelona, que es va traduir a la publicació electrònica del llibre Historias de vida en Educación. Biografías en Contexto.\nEnviament de treballs: 6 d’abril del 2022\nResposta d’acceptació: 8 d’abril del 2022\nEnviament de la versió definitiva: 18 d’abril del 2022\nPeríode d’inscripció: 15 de març-20 d’abril de 2022\nCelebració de les Jornades: 28 i 29 d’abril del 2022\n9:00 Recollida de materials i recepció de participants\n9:45 Inauguració i presentació de les Jornades (Grup de Recerca Esbrina)\nCoordinadora del grup Esbrina\nCoordinador de les Jornades\n10:00 Les històries de vida a la investigació educativa: balanç d’aportacions, reptes i desafiaments en 12 anys de Jornades.\nAmelia Lòpes, (Universidad de Porto), Analía Leite (Universidad de Málaga), Esther Prados (Universidad de Almería), Glòria Jové (Universitat de Lleida), José Miguel Correa (Universidad del País Vasco), i Juana M. Sancho (Universitat de Barcelona)\n12:00 Taula de debat 1 – Histories de vida y archius fotogràfics.\nIntervenció de Judit Onsès Segarra (Universitat de Girona) i debat de comunicacions.\nCOMUNICACIONS DE LA TAULA 1\nRelatoria: Angieru Gutiérrez-Cabello i Miriam Peña Zabala (Universidad del País Vasco)\nQuè diuen les imatges de les nostres experiències docents a la Universitat\nCoordinat per Amparo Alonso Sanz (Universitat de València) i Sara Carrasco (Universitat de Barcelona).\nEn aquest taller es convida les persones participants a compartir una o dues fotografies que donin compte d’alguna experiència docent a la universitat que considerin significativa per algun motiu.\n17:30 Taula de debat 2 – Les imatges i les estratègies visuals com a desencadenants de trobades i històries compartides.\nIntervenció d’Estibaliz Aberasturi-Apraiz (Universitat del País Basc) i debat de comunicacions.\nCOMUNICACIONS DE LA TAULA 2\nRelatoria: Piedad Calvo León i Virginia Martagón Vázquez (Universidad de Málaga)\n9:30 Taula de debat 3 – Les imatges com a expansió de les ontoepistemologies en la investigació en històries de vida.\nIntervenció d’Ignacio Rivas Flores (Universitat de Màlaga) i Fernando Hernández (Universitat de Barcelona) i debat de comunicacions.\nCOMUNICACIONS DE LA TAULA 3\nRelatoria: Leanete Thomas Dotta i Thiago Freires (Universidade do Porto)\n12:00 Taula de debat 4 – Les imatges i les estratègies visuals com a dispositiu de visibilització del que és invisible en històries de vida.\nIntervenció de Paulo Nogueira (director del màster en Arts Visuals de la FPCEUP) i debat de comunicacions.\nCOMUNICACIONS DE LA TAULA 4\nRelatoria: Silvia de Riba i Juliana Cifuentes (Universitat de Barcelona)\n16:00 Ponència convidada de tancament\nEl paper de les imatges a la investigació social\nProfessor d’etnografia visual al Goldsmish College i a la Universitat de Barcelona\n17:00 Presentació per part de les relatores i els relators de les quatre taules i el balanç de les principals aportacions de les jornades.\nPresentació del relatograma sobre les jornades realitzat per Marta Crespi (Facultat de Belles Arts, Universitat de Barcelona).\n18:00 Clausura i planificació de futures trobades\nPodeu inscriure-us en aquest enllaç, o omplint el següent formulari:


MUNTANYES DE SILENCI - Diari de Girona\nMUNTANYES DE SILENCI\njordi dalmau 31.03.2016 | 00:00\nEl fet de no parlar ja és un silenci. Imposat o no, és l'absència del so. Més amablement, es parla de guardar silenci, com si la paraula guardar ens volgués fer pensar en l'interior d'una bona arca antigua on podríem encoixinar-hi i esmorteir-hi les nostres xerrameques. El silenci té un reconeixement de categoria. Ja devia ser així llavores de l'Imperi de Roma quan uns esclaus eren encarregats de fer respectar el silenci a les cases de les classes altes. Per altra part, a l'Imperi bizantí el silencer era un alt funcionari que exercia el càrrec amb vara d'or i tenia el rang de senador.\nTambé hi ha el silenci interior, com a actitud o disposició. És allò que el poeta Valverde anomena «un racó entre unes ànimes, sense vent». La vida moderna, amb els bufa?ruts de tot ordre, no afavoreix trobar a?quest desitjat espai per a l'humanisme. Moltes vegades el silenci -aquest, l'interior- fa una certa basarda, que encara ens faria descobrir les nostres buidors.\nAl cor de l'alta muntanya el silenci hi puja de la mà d'un paisatge irrepetible. És el que passa, per exemple, a Núria, amb una perso?nalitat paisatgística tan definida que s'ha deixat rebatejar amb el nom de Pirineu de Núria. El seu muntanyam té dotze cims amb altituds superiors als 2.800 metres. Però l'atractiu de Núria no ha de ser, necessàriament, la llarga caminada ni l'ascensió feixuga. Ben a l'abast, Núria és una oferta de silenci, serenitat, pausa, calma, i que cadascú esculli què li plau més i que ho acabi amb el seu toc personal. Núria té uns orígens històrics que en el seu dia varen ser ben considerats i atesos. El tren cremallera es va inaugurar l'any 1931, amb el reconeixement de l'heroïcitat de l'obra, es va modernitzar en el seu moment oportú, i continua ?ostentant el títol de la de major altitud entre les construccions ferroviàries de la Península.\nNúria, com totes les valls, té la forma d'una mà oberta amb els dits indicant el cel, com serien els cims de Finestrelles, Eina, Noufonts, Noucreus, Torreneules i uns quants més que s'esforcen per fer néixer rius i marcar faldes per quan l'hivern beneeixi les muntanyes amb el privilegi de la neu, silenciosa, per cert. Tot això passa i torna a passar en la naturalitat del silenci fins que la primera tronada retrunyirà per tot el circ i ens recordarà que en tenim molt de silenci i que aquesta reserva és al nostre abast, sempre que pugem a aprendre a contemplar la seva immensitat. I un dia o altre tothom ha d'haver experimentat alguna immensitat, per ser persona, i guardar-ne record.\nQui no vulgui fer cap cim, que no el faci, però que tingui un mínim de voluntat de fer un tast de muntanya i emprengui, per exem?ple, de Núria a Fontalba, un dels camins dels principiants que s'endinsa al regne del pi anomenat negre que, ben mirat, és més silenciós que negre.\nA Núria sempre resten capítols de silenci per anar escoltant i camins per anar aprenent. Un disponible silenci interior, ara sense esclaus que ens l'hagin d'imposar, tothom se'l pot crear, com un patrimoni personal.\nPer avui, la tarda ja està caient, suau, amb la seva parsimònia dels diumenges. A la vall tothom s'afanya a recollir criatures, bosses i records. Tant de bo haguem recollit una bo?na porció d'esperit, això que tothom neces?si?ta per començar bé una altra setmana. Fi?nalment, el gran silenci és trencat pel penetrant xiulet de l'últim cremallera que baixarà, i sona com un avís ritual que a la civilització de la terra baixa, demà, escan?da?losament, tornarà a ser dilluns.


Ja hi ha més llits en plataformes que places d'hotel\nL'oferta dels portals com AirBnb supera el nombre d'habitacions en establiments hotelers\nper Redacció VIA Empresa Barcelona. 25 de maig de 2017 08:53\nEl sector hoteler té el repte de digitalitzar la seva oferta\nEn les 22 ciutats estudiades per l'informe UrbanTUR 2016 que publica Exceltur ja hi ha 362.493 places en habitatges oferts en les principals plataformes turístiques digitals -com AirBnb o Homeaway-, la qual cosa supera en un 5% les places hoteleres ofertes. Aquesta oferta informal s'ha incrementat des del 2012 un 1.633,3%, a un ritme anual del 104,4%.\nL'Aliança per a l'Excel·lència Turística destaca doncs que aquestes ciutats espanyoles s'enfronten a reptes nous que no formaven part de l'agenda del turisme urbà fa quatre anys i que en l'actualitat tenen profundes implicacions sobre el seu propi model de ciutat i de convivència ciutadana. Així mateix, l'organització lamenta la pèrdua de la prioritat política en turisme de les diverses administracions.\nL'oferta en plataformes s'ha incrementat un 1.633% des del 2012\nL'informe també destaca que Barcelona, Madrid i València es mantenen com les ciutats espanyoles amb nivells més alts de competitivitat turística i que mesura diferents indicadors entre 22 principals destinacions turístiques urbanes, per analitzar els riscos i oportunitats als quals s'enfronten.\nPer darrere d'aquestes tres ciutats que ocupen el podi, es troben Sant Sebastià, Màlaga, Sevilla, Palma de Mallorca, Bilbao, Santiago de Compostel·la i Gijón. L'estudi, publicat cada quatre anys, harmonitza els resultats dividint les ciutats segons la seva dimensió.\nD'aquesta manera, Palma es troba la primera a les ciutats mitjanes (entre 200.000 i 500.000 habitants), per davant de Bilbao, Gijón i Las Palmas. Sant Sebastià és líder entre les ciutats petites amb població inferior als 200.000 habitants, per sobre de Santiago de Compostel·la, Santander i Salamanca.\nEl director d'estudis i investigació d'Exceltur, Oscar Pirelli, ha exemplificat aquesta situació durant la presentació de l'informe assegurant que solament el 0,49% de la despesa pública total es destina al turisme.\nLes posicions en aquesta llista estan condicionades per la capacitat d'incrementar de forma sostenible la productivitat del sistema turístic a llarg termini, i per a això empra 65 indicadors.\nEntre ells, destacats factors centrals com la gestió de la capacitat d'acolliment a través de l'allotjament, l'impuls d'una estratègia de mobilitat turística, el foment de la participació ciutadana en la gestió turística de la ciutat, l'aposta per un sistema d'intel·ligència turística per a la gestió de la destinació i el posicionament turístic de cada ciutat pel perfil de despesa del turista.\nEn comparació amb el 2012, ha augmentat el treball tècnic en màrqueting digital i eficiència administrativa. Els equips turístics han entès la importància d'estar presents als nous canals digitals i de dotar la ciutat d'una estratègia eficaç.\nNo obstant això, queden oberts altres fronts importants com les escasses reflexions sobre el model urbà o el posicionament per segments del client. Entre les oportunitats per desenvolupar, es troben la descentralització de les zones d'interès turístic, la descongestió dels centres en favor de la perifèria així com establir plans de mobilitat específics per a turistes que, excepte a Barcelona, no es troben a cap altre centre urbà.\nBarcelona pacta amb les webs no publicar pisos il·legals


Decret de Consolidació parcial del complement de direcció\nequips directius direcció de centres decret complement retributiu\nrequisits mínims primer cicle d'infantil educació infantil decret 2009\nDecret 74/1999, per què es disposa aplicació del component retributiu regulat en el Decret 157/1993\nDecret 74/1999, pel qual es disposa l'aplicació del component retributiu regulat en el Decret 157/1993.\ndecret component retributiu 1999\nRetribució relacionada amb la formació i activitats per a la millora de la qualitat docent\nDecret 157/1993, pel qual es regula el component retributiu relacionat amb la formació permanent del professorat i la realització d'altres activitats per a la millora de la qualitat de l'ensenyament.\nretribució qualitat docent millora formació decret activitats 1993\nParticipació, les funcions i les atribucions de les confederacions, federacions i ampes.\nDecret 126/1986, pel qual és regulada la participació, les funcions i les atribucions de les confederacions, federacions i associacions de pares d'alumnes de centres docents no universitaris de la Comunitat Valenciana.\nparticipació funcions federacions decret confederacions atribucions ampes 1986\nDecreto 315/1964, por el que se aprueba la Ley articulada de funcionarios civiles del Estado\nDecreto 315/1964, de 7 de febrero de 1964, por el que se aprueba la Ley articulada de funcionarios civiles del Estado.\nllei articulada funcionaris civils decret 1964\nDecret 24/1997, sobre indemnitzacions per raó de servei i gratificacions per serveis extraordinaris.\nserveis extraordinaris indemnitzacions gratificacions decret 1997


Aquests són els cinc pobles més bonics de Catalunya\nper Redacció dimarts, 25 d’abril 2017 - 16:39h\n«Ni els boscos irlandesos ni la Costa Amalfitana, A Catalunya hi ha de tot i hi cabem tots!», assegura la revista. I és que a la llista hi trobem pobles costaners com Calella de Palafrugell, Tossa de Mar o Les Cases d'Alcanar i d'altres arrelats a l'interior com Tivissa, Peratallada o Siurana. La publicació, que acompanya cada poble amb una descripció i una imatge, resulta una agradable galeria que serveix d'alternativa per a passejar-se ràpidament pels paisatges amb més encant del territori català. El rànquing, que el formen 33 pobles, té aquests municipis al capdamunt de la llista:\n1. Cadaqués (Alt Empordà): Es tracta d'una visita obligada si es busca una localitat costanera amb encant. Està situat entre massissos rocallosos i compta amb restes de l'antiga vila fortificada que contrasten amb la serenor del poble. És un destí allunyat del turisme, i la tranquil·litat que s'hi troba és un dels reclams més importants dels visitants que hi treuen el cap durant l'estiu.\n2. Bagergue (Vall d'Aran): És un dels municipis del Pirineu que conserva la seva essència al mantenir-se allunyada de les massificacions turístiques que genera l'esquí. Ocupa el segon lloc del rànquing per l'encant dels seus edificis del segle XIII i per la tranquil·litat dels seus carrers.\n3. Begur (Baix Empordà): Cases colonials construïdes a la tornada de les Amèriques i un paisatge acollidor. Un paratge ple de contrastos presidit per un castell medieval que fa del patrimoni històric un dels reclams més importants del poble.\n4. Tossa de Mar (la Selva): Les fotografies del poble parlen per si soles. L'aigua clara, la bellesa dels seus carrers i la imponent muralla que rodeja el municipi fan de Tossa un dels destins amb més encant de la costa catalana.\n5. Tivissa (Ribera d'Ebre): Les Terres de l'Ebre també tenen el seu representant al capdavant de la llista. Tivissa és una vila que, construïda sobre un turó, compta amb un entorn mereixedor d'una visita. Els carrerons del poble i el seu centre històric són els atractius principals d'aquest destí ebrenc.\nATENCIÓ: El nou producte de Mercadona amb què al·lucinaràs\nINDIGNANT: El vídeo que demostra el racisme de Barcelona


La cavalcada recorrerà tots els barris de Gandia, sense públic al carrer, i es podrà seguir en directe per Telesafor. També se comptarà amb banderoles per a rebre'ls des dels balcons, una decoració que es podrà recollir de manera gratuïta en la Casa de la Marquesa, en l'Ajuntament de Gandia i en el Centre Social del Grau\nPresentación cabalgata de reyes\nEl regidor delegat de Política Festiva, José Manuel Prieto, i el regidor delegat de Promoció del Valencià, Nahuel González, acompanyats del director general de Polítiques Festives, Joan Muñoz, han presentat aquest matí la programació amb motiu de l'arribada dels Reis d'Orient a Gandia. Així, des de fa un parell de setmanes s'han repartit 6.000 cartes a tots el col·legis (d'Infantil a quart de Primària), biblioteques i centres socials per encomanda del Reis d'Orient. Les missives reials també es poden descarregar des de hui dilluns fins al dia 3 de gener, a la web de l'Ajuntament i enviar-les per e-mail a reisdorient@gandia.org. A més, enguany s'hi comptarà amb la novetat d'una carta autoemplenable i un dibuix per acolorir.\nEl regidor de Política Festiva ha aclarit que enguany la visita dels reis d'Orient es desenvoluparà de manera diferent a altres anys, ja que, per seguretat, seran ells qui visiten als xiquets i les xiquetes a les cases, premiant el seu esforç en un any complicat. Prieto ha explicat que arribaran "aproximadament a les quatre de la vesprada, i a les sis menys quart, aproximadament, començaran el recorregut pels carrers i les places de Gandia en tots els barris; com a novetat destacada, fins a les nou de la nit, moment en què conclourà eixe recorregut per la nostra ciutat".\nEl regidor de Promoció Lingüística, per la seua part, ha agraït el disseny de la carta a càrrec de Marta Antello i ha subratllat la col·laboració en la campanya de la festivitat de 29 agències AVIVA de municipis valencians i la Unitat de Normalització Lingüística de la Diputació de València. González també ha volgut transmetre un missatge de felicitat a tots els xiquets i les xiquetes: "És un any diferent, però l'Ajuntament de Gandia vol que eixa felicitat arribe a totes les cases, i per això estic segur que, a pesar de les circumstàncies, els xiquets i les xiquetes tindran eixe missatge feliç, que es el més important de tot".\nFinalment, Muñoz ha indicat que la web de l'Ajuntament ja compta amb el vídeo genèric dels Reis d'Orient, on les famílies podran enviar les dades perquè les seves Majestats es dirigeixen de manera personalitzada als xiquets.\nD'altra banda, ha destacat que també se comptarà amb banderoles per a rebre els Reis d'Orient, un decorat que es podrà recollir de manera gratuïta en la Casa de la Marquesa, en l'Ajuntament de Gandia i en el Centre Social del Grau.\nselect * from banneronline where (seccion='la_safor' or seccion='todas' or seccion='') and fecha_ini<='2021-03-02' and fecha_fin>='2021-03-02' order by orden,idbanner limit 0,3\nselect * from banneronline where (seccion='la_safor' or seccion='todas' or seccion='') and fecha_ini<='2021-03-02' and fecha_fin>='2021-03-02' order by orden,idbanner limit 2,4\nselect * from banneronline where (seccion='la_safor' or seccion='todas' or seccion='') and fecha_ini<='2021-03-02' and fecha_fin>='2021-03-02' order by orden,idbanner limit 6,9\nselect * from banneronline where (seccion='La Safor' or seccion='todas' or seccion='') and fecha_ini<='2021-03-02' and fecha_fin>='2021-03-02' order by orden,idbanner limit 16,30


La Generalitat es repensa la decisió de no declarar Bé Cultural d'Interès Nacional el monestir romànic de Sant Ruf\nHistoriadors i experts en art van posar el crit al cel per la decisió i van començar una campanya a través de les xarxes reivindicant la importància d'aquest monestir\nRedacció 09/10/2016 - 13.01 Actualitzat 09/10/2016 - 16.53\nPolèmica a Lleida pel monestir romànic de Sant Ruf, dels segles XII i XIII, que està abandonat i en estat ruïnós. Després de 36 anys amb l'expedient sobre la taula, el Departament de Cultura va decidir no declarar-lo Bé Cultural d'Interès Nacional.\nHistoriadors i experts en art van posar el crit al cel per la decisió de la Generalitat. Van començar una campanya a través de les xarxes reivindicant la importància d'aquest monestir romànic per a la història i l'arquitectura lleidatana.\nTambé la Universitat de Lleida s'hi va posar en contacte i ara prepara un informe, amb la col.laboració del Centre d'Estudis Comarcals del Segrià.\nL'edifici és de titularitat privada i s'ha fet servir durant anys com a magatzem agrícola. Tot i el seu valor, és una construcció situada a l'horta de Lleida gairebé desconeguda.\nDe fet, el monestir es considera un assaig arquitectònic del monument més important de Lleida: la Seu Vella. Ho explica Francesc Fité, professor d'Història de l'Art de la Universitat de Lleida:\n"No és una església romànica més, sinó que és un edifici clau per l'estudi de l'arquitectura d'aquell moment, en què comencen a penetrar elements gòtics i noves formes constructives."\nDes de l'Institut d'Estudis Ilerdencs tampoc entenen la decisió de la Generalitat de descartar catalogar el monestir com a Bé Cultural d'Interès Nacional. Així ho expressa Montse Macià, directora de l'Institut d'Estudis Ilerdencs:\n"Es protegeix testimonis materials minsos i petits, de restes de castells, perquè la llei hi obliga i , en canvi, el que va ser el primer monestir romànic de la ciutat queda sense protecció."\nLa Generalitat revisarà l'expedient\nDavant les queixes que ha rebut, el Departament de Cultura ha decidit revisar l'expedient i encarregar més estudis arqueològics.\nLa subdirectora general de Patrimoni Arqueològic i Paleontològic de la Generalitat, Elsa Ibar, ha afirmat que "es parlarà amb l'Ajuntament de la possibilitat que ho puguin adquirir, i la Generalitat està en la línia de tirar endavant intervencions arqueològiques, i fins i tot de fer un georadar per veure si queden restes del monestir."\nPerò des de la Paeria repliquen que això ja ho han intentat, però que "les negociacions que s'han dut a terme han estat fallides". El regidor d'Hàbitat Urbà i Rural i Sostenibilitat, Fèlix Larrosa, afegeix que "potser s'haurien d'estudiar altres mesures i veure quin és el paper que ha d'assumir la Generalitat, com a màxima admimnistració en matèria de patrimoni, sobre aquesta qüestió."\nL'església de Sant Ruf, en ruïna


primer equip UE Santperenca: de maig 2011\nI l'endemà...: Tona 4 - UE Santperenca 2\nAixò ja s’ha acabat. I una altra vegada, un partit marcat per la prèvia i els compromisos, que ens feia anar a Tona en quadro... i no en les millors condicions. A més ells havien de guanyar per evitar patiments, i van posar alguns jugadors de l’equip de Preferent.\nTot i així el partit va ser força igualat, fins que amb l’1 a 1 al marcador (el nostre gol obra d’en Melo amb una bona vaselina), bastant al principi de la segona part, van fer el 2 a 1 en un penal que va significar una expulsió i que haguéssim de jugar amb 10. En una contra i un error nostre van posar el 4 a 1, i l’Isaac de penal va fer el 4 a 2. Tot i el resultat, l’equip va donar la cara i es va marxar amb el cap ben alt de Tona.\nMal final en aquests dos últims partits on hem anat en quadro, on arribàvem justos de forces per diverses coses, i on també s’ha de dir que ens hem quedat en inferioritat molts minuts. Però ha de ser una anècdota dintre una bona temporada en global, que ens ha deixat a la zona mitjana de la taula.\nPD: dimecres últim entreno, que aprofitarem per quedar entesos per la sortida i altres compromisos...i també estaria bé que els del Madrid fessin algun passadís als campions...\nPublicat per mai a 12:22 2 comentaris:\nFosos: UE Santperenca 2 - Sant Vicenç 5\nPrimer de tot s’ha de felicitar el Sant Vicenç pel campionat i l’ascens. Crec que s’ho han guanyat merescudament.\nI el partit va ser complicat per nosaltres: arribàvem amb moltes baixes, amb jugadors en males condicions per diverses coses (lesions, molèsties, comiats de solter...) i amb bastanta calor. A més, tot i que volíem guanyar, la nostra motivació segurament era menor a la del Sant Vicenç. I clar, s’hi ha de sumar les seves condicions, ja que si han acabat primers és que tenen qualitat...\nLa primera part va ser bastant igualada. El Sant Vicenç dominant i nosaltres ben posats i sortint a la contra. Fins que les forces van estar igualades vam aguantar bé, en Marc Escarrà va fer l’1 a 0 i vam concedir poques ocasions. Però al tram final, el Sant Vicenç va començar a arribar i va fer dos gols abans de la mitja part.\nI la segona part va començar bastant igualada, tot i que el Sant Vicenç dominava i creava més perill. Tot i així, la jugada clau va ser quan l’àrbitre no va pitar un penal o falta a la frontal (que sembla ser que ho era a favor nostre i que potser hagués sigut expulsió) i en la continuació de la jugada ells van fer l’1 a 3 en una jugada on hi havia fora de joc. A més, en les protestes ens vam quedar amb 10. Segurament ens haguessin guanyat igual, però haguéssim pogut plantar cara i aquí es va acabar el partit... Fins al final nosaltres estàvem bastant fosos, ells tocaven i arribaven aprofitant el nostre cansament i que tenien més espais. Ja fins el final, dos gols seus i un d’en Melo que posaven el 2 a 5 definitiu al marcador.\nEn fi, resultat lògic tenint en compte totes les circumstàncies, però almenys vam caure amb dignitat. I tenint la feina feta això ja és molt.\nI ara a acabar la lliga a Tona, un equip que encara pot quedar 6è d’últim. Un altre cop segur que tindrem baixes importants, però hem d’intentar acabar bé una lliga que en conjunt hem de valorar positivament.\nPublicat per mai a 15:31 Cap comentari:\nHo hem aconseguit: Vic-Riuprimer 1 - UE Santperenca 2\nGran victòria aquest dissabte contra un dels millors equips de la categoria, amb molt bons jugadors...i jo crec que dels que millor juguen. Aquest resultat ens situa a mitja taula i ens assegura la permanència.\nLa primera part va ser seva. Van dominar, van tocar, van arribar i van tenir ocasions. Tot i així, fins al tram final no van fer el gol de falta. Nosaltres poca cosa, però tot i així vam tenir dues ocasions clares.\nLa segona part va ser diferent, molt més igualada. Vam apretar una mica més amunt, dificultant el seu joc, més agressius en defensa i més tranquils en atac. I ens va anar molt bé el gol de l’empat d’en Melo bastant al principi, que ens va donar confiança. Els dos equips vam disposar d’alguna ocasió i d’arribades, però fins a falta d’un quart d’hora el resultat no es va moure, quan en Vaque va posar l’1 a 2 al marcador. Fins el final defensant concentrats i intentant aguantar la bola quan la teníem. Sabíem que havíem d’aguantar per assegurar-nos la permanència. I així va ser. Al final, molta alegria de tothom, jugadors, entrenadors i afició.\nNois, hem d’estar orgullosos de la temporada que hem fet. Ja farem la valoració al final, però sent un equip ascendit i salvar-nos quan encara falten dues jornades està molt bé. I més aquesta temporada!!! Tenim 48 punts, tenim més victòries que derrotes i crec que tots estem orgullosos de la samarreta que portem, que això és el més important. Ara a afrontar els últims dos partits amb els deures fets, rebent al Sant Vicenç que pot ser campió. Veurem diumenge qui som i com estem, però farem el què podrem...i sense la pressió d’haver de guanyar. Nosaltres ja hem fet la feina!!!\nPD: sembla impossible que aquest any no haguem de patir per res no???\nPD2: recordeu que divendres no entrenarem. Anirem directes a sopar a La Vola a celebrar la permanència!!! Menú: amanida, arròs caldós, ànec amb peres, reposteria, cafès, rajos i copes...i si convé algun puro i tot!!! (és així no organitzador???)\nPublicat per mai a 15:15 7 comentaris:\nFins el final: UE Santperenca 3 - Llerona 2\nPatint, i segons sembla sense jugar bé, però es va guanyar. Encara no estem salvats, però vam fer un pas molt important cap a la permanència.\nCom que era fora i ningú més farà la crònica, m'he permès agafar la crònica d'en Vilalta a El 9 Nou: "Vaqué es va convertir en el protagonista del partit entre la Santperenca i el Llerona (jugat a Torelló per les obres al camp de Sant Pere), ja que de les seves botes van sortir els tres gols dels locals. Els dos equips s’hi jugaven molt en el partit, donada la seva classificació. Tot i que el ritme del partit sempre va ser visitant, els locals a base d’impulsos es van fer amb el partit en els minuts de descompte quan els visitants s’havien quedat amb nou homes. A la primera meitat, el domini de la pilota per part visitant es va veure recompensat quan Sala va fer pujar el primer gol. A partir del gol, Vaqué es va posar l’equip a l’esquena i va provocar un penal que ell mateix va transformar. La jugada clau fou a la segona part, un possible penal en l’àrea local que amb les protestes de l’equip visitant van suposar l'expulsió de Sala. Amb deu homes, els visitants es van avançar en el marcador, i quan tot ja semblava sentenciat va sorgir de nou Vaqué, que a la contra va fer l'empat i va donar el gol de la victòria en minuts de descompte." (que va fer en Marc Escarrà).\nHe parlat amb diversa gent, i sembla ser que no vam estar bé. El joc pot fallar, però l'actitud, les ganes i l'esperit d'equip mai poden faltar. No sé si és el cas o no, però ens hi estem jugant molt com per renunciar a una cosa tant bàsica. Ara vénen partits difícils, però ens en sortirem.\nPD: Xeixa solutions. Si senyor nano, vas aparèixer quan més et necessitàvem!!!\nPD2: diu que l'arbit ens va afavorir una mica no??? bueno, ja tocava...\nPublicat per mai a 15:51 4 comentaris:\nSeguirem lluitant: Moià 4 - UE Santperenca 2\nUna altra oportunitat perduda per acostar-nos a la permanència...i un altre cop sense ser inferiors al rival.\nLa primera part va ser igualada en el joc, però amb més arribades nostres. Ens vam avançar amb gol de l’Eloi aprofitant una pilota morta a l’àrea a la sortida d’un córner...però el Moià empatava també a la sortida d’un córner. Vam estar bé en defensa i només va faltar rematar en atac.\nLa segona part va ser diferent, molt més oberta i més d’anada i tornada, on el Moià va crear més perill sobretot gràcies al davanter que va entrar a la mitja part. Poques ocasions fins el 2 a 1 seu, un gol estrany en una contra, però que no ens va enfonsar. Vam intentar-ho amb ganes i vam disposar d’ocasions clares per empatar, tot i que el Moià en alguna contra hagués pogut sentenciar. Però en Marc Escarrà va fer el 2 a 2 en els millor minuts nostres, i quan fins i tot semblava que podríem avançar-nos, un error en la sortida de pilota d’en Quim, va fer que ells recuperessin una bola, fessin una bona passada deixant sol el seu davanter perquè fes el 3 a 2 a falta de 5 minuts. Ja amb tots nosaltres a dalt en els últims minuts, el Moià va disposar de forces ocasions a la contra, i ja al descompte van posar el 4 a 2 definitiu.\nMal resultat que ens obliga a seguir lluitant. Un altre partit que no vam merèixer perdre, però que la manca de contundència en el remat i els errors puntuals a darrera ens han condemnat. Però l’actitud va ser bona...i aquesta ha de ser la línia fins el final.\nAquesta setmana amb el Llerona, tot i les baixes que tenim (com cada setmana), hem de guanyar. Ells sembla que han millorat, fent bons resultats. Serà molt difícil, hem de donar-ho tot, pensar en l’equip i ser conscients que és una bona oportunitat per fer un gran pas cap a la permanència. Som molts equips implicats, a tothom li costa guanyar, però segur que tots els equips anirem puntuant fins el final.\nNois, ningú va dir que seria fàcil... però tots junts ho aconseguirem.\nPD: que la força groc i negra ens acompanyi...com li ha passat al Borussia Dortmund. Un gran exemple d’equip unit i que amb l’empenta i implicació de tots han guanyat la lliga... tombant a equips molt més poderosos.\nPublicat per mai a 15:11 4 comentaris:


Una UCI amb H d’humanitzar | El Mar a la xarxa | Parc de Salut Mar | Parc de Salut Mar\nEl servei de Medicina Intensiva de l'Hospital del Mar s'acosta al seu primer mig segle de vida. 50 anys d'història i d'històries que ara afronten un moment clau, amb projectes de futur plens d'il·lusió i ferm compromís per continuar oferint les millors cures als pacients en un ambient cada vegada més humanitzat.\nEl Servei de Medicina Intensiva, de forma conjunta amb el Servei d'Atenció al Ciutadà, van engegar l'any passat un ambiciós projecte per millorar l'experiència del pacient crític i dels seus familiars identificant les seves necessitats i demandes. Per fer-ho, es va treball amb grups focals de pacients i familiars, que, a partir de la seva experiència com a pacients ingressats en aquest servei, van expressar la seva opinió sobre com ha de ser una unitat de cures intensives tant des del punt de vista d'equipament, com de processos i tracte amb els professionals. Un procés enriquidor que va permetre dissenyar les línies mestres d'actuació per a avançar cap a una medicina més propera i humana. I que també va tenir en compte les necessitats dels professionals que hi treballen.\nUn projecte que, com explica el Dr. Joan Ramon Masclans, cap del Servei de Medicina Intensiva, i la Sra. Desirée Ruiz, cap de la Unitat d’infermeria del servei, busca canviar la visió i el funcionament d'aquestes unitats. "Fins ara, l'UCI era un lloc fred, tancat, destinat a salvar la vida. Ara és un lloc que continua estant destinat a salva la vida, però assumint que són moments difícils per al malalt i les famílies, fent que sigui més acollidora per a tots ells tant des del vessant mèdic com personal".\n"Incorporar al pacient i a les famílies a l'estratègia de millora de l'atenció a l'UCI és el millor camí per a millorar la seva salut perquè és la clau per a una experiència positiva", explica Priscila Giraldo, cap del Servei d'Atenció al Ciutadà de l'Hospital del Mar. Per a ella, el fet de "cridar a pacients i famílies que havien estat atesos a l'UCI, perquè vinguessin a participar en els grups focals amb altres pacients sobre com millorar aquesta unitat, i que s'emocionessin mentre explicaven que l'atenció del personal va ser tan propera i humana, mentre proposaven millores, sens dubte, això és una oportunitat que els gestors hem de saber utilitzar per a millorar el dia a dia de l'atenció al pacient i la seva família, tenint en compte que fer-ho és ja una clau per a fer créixer les organitzacions i proporcionar eines a un pacient cada vegada més compromès amb la seva salut".\nAquesta és una tendència general als hospitals de tot el món, encapçalada a l'Estat per Proyecto HU-CI, una iniciativa posada en marxa pel metge intensivista Gabriel Heras. Perquè aquestes unitats salven vides, però, què passa després amb els pacients? I amb les seves famílies? I amb els professionals que hi treballen?\nUna UCI compromesa amb la humanització\nFruit del treball realitzat de forma conjunta entre els serveis de Medicina Intensiva i Atenció al Ciutadà, s'han posat en marxa un conjunt de mesures destinades a aprofundir en aquesta nova visió de l'UCI, on cada any reben uns 700 pacients (gairebé el doble si es té en compte la Unitat Coronària) i on treballen una setantena de professionals. A banda de millores arquitectòniques, que també es tindran en compte en el disseny de la unitat que es construirà al nou edifici de l'ampliació de l'Hospital del Mar, també es té en compte el benestar emocional dels pacients i les seves famílies.\nSales d'espera i d'informació més amables\nLa sala d'espera deixarà de dir-se així i es convertirà en una SALA D'ESTAR, on els familiars podran passar el temps d'una forma més còmode i amigable, en un espai més confortable i agradable. També es reformarà el despatx d'informació mèdica, per facilitar la comunicació entre els professionals i les famílies, creant un espai que permeti trencar la barrera actual entre tots. Uns projectes que comptaran amb la col·laboració de la Fundació Amics de l'Hospital del Mar.\nA la vegada, s'ha ampliat l'horari d'estada dels familiars amb els pacients. Ara, un d'ells pot acompanyar-lo les 24 hores del dia, sense restriccions.\nMúsica a l'UCI\nJa s'han fet diversos concerts a la unitat, per a pacients i familiars, amb una gran acollida. Fins i tot, les persones ingressades van poder escollir quines cançons volien escoltar. I s'està treballant en un programa de musicoteràpia, del qual s'ha fet una prova pilot gràcies a un conveni amb el Màster de Musicoteràpia de la Universitat de Barcelona i en col·laboració amb els Amics de l'Hospital del Mar. Unes actuacions que serveixen tant per animar com per relaxar els malalts i ajudar-los a superar les situacions de deliri que provoca la seva patologia i l'estada a l'UCI.\nTelevisió i mobilització precoç dels pacients\nTelevisió a un box d'UCI? Sí, es tracta d'un element que permet als pacients situar-se, a banda de fer que el temps que es passa ingressat a la unitat sigui menys llarg. I s'estan aplicant mesures per reduir els sorolls i adaptar la il·luminació a les necessitats dels pacients i el moment del dia. També es disposa de grues de sostre a part dels boxs per aixecar els pacients i d'un nou programa de fisioteràpia en col·laboració amb l'empresa Hill-Rom. A la vegada, s'analitzen aquells casos en els quals els familiars volen participar en les cures dels pacients, d'acord amb el personal d'infermeria.\nControl de la síndrome post-UCI\nEls professionals del Servei de Medicina Intensiva estan aplicant un programa de seguiment dels pacients una vegada han sortit de l'UCI per poder comprovar la seva evolució i les possibles complicacions derivades de la seva estada a la unitat. Primer a planta i, ben aviat, a consultes externes una vegada hagin rebut l'alta hospitalària.\nTenir una persona propera ingressada a un lloc com una unitat de cures intensives sempre suposa una forta càrrega emocional. El pacient es converteix en el centre d'una situació que s'escapa del control dels seus familiars que, moltes vegades, se senten exclosos o perduts. I en aquests casos, trobar algú que escolti i acompanyi significa una gran diferència.\nAquesta va ser una de les necessitats identificades durant el procés de treball amb els pacients i els seus acompanyants. I la resposta va arribar de la col·laboració amb l'associació Grup Temps. Aquesta entitat de voluntariat ofereix acompanyament al final de la vida i en el dol, entenent com a dol qualsevol pèrdua. I des de fa un any treballen amb els professionals dels serveis de Medicina Intensiva i Atenció al Ciutadà.\nEn aquest temps la desena de voluntaris de l'associació han atès unes 200 famílies, oferint, segons el seu responsable, Ricard Díaz, "suport emocional a partir d'una situació viscuda, inesperada, fent que la persona connecti amb què ha passat, entengui què passa i sigui una persona útil per a la seva família".\nLa seva actuació passa per l'empatia i el silenci, per donar espai a aquestes persones afectades per una situació inesperada perquè puguin expressar els seus sentiments i afrontar el conflicte. "Es tracta de mirar la família", explica una de les voluntàries, Sílvia Álvarez. S'avalua amb els professionals del servei cada cas de forma individual, les seves necessitats. I se'ls escolta. "La gent que està a l'hospital necessita parlar, compartirà l'angoixa que està patint", explica.\nPeu de foto: La Sílvia Álvarez durant una de les seves visites a l'UCI\nEls voluntaris de Grup Temps han rebut formació per afrontar aquestes situacions. "El primer que fas en formar-te és mirar-te a tu mateix, els teus dols i pèrdues", comenta la Sílvia. La iniciativa ha tingut una molt bona rebuda per part dels professionals i dels pacients i les seves famílies. Tant és així, que s'ha decidit ampliar-la i ara s'oferirà de dilluns a divendres (fins ara era de tres dies a la setmana).\nSortir de l'UCI per veure el mar\nSentir el sol i la brisa a la pell. El so de les onades, els crits de les gavines i el rumor de la gent passejant pel Passeig Marítim. Perquè un pacient ingressat a l'UCI no pot gaudir-ne i beneficar-se'n en el seu procés curatiu? Així ho van pensar els professionals del Servei de Medicina Intensiva, que, d'acord amb els pacients i els seus familiars, i dins el programa d'humanització de les cures, van decidir aplicar un programa de sortides programades per a les persones ingressades a la unitat de cures intensives.\nFins ara, l'estada dels pacients a una unitat com aquesta es limitava a rebre les cures necessàries per a la curació. Però la nova tendència a la humanització d'aquests espais ha sacsejat com s'hi treballa. I una opció per alguns dels pacients és poder gaudir d'estones controlades fora del seu box. Com explica el Dr. Masclans i la Sra. Ruiz, "fins ara, l'èxit per a nosaltres era que el pacient sortís de l'UCI. Ara és com en surt".


Sweet Living Schwedenplatz Viena Àustria - Ofertes d'hotels amb els MILLORS DESCOMPTES EN LÍNIA\nSchwedenplatz 2, 01. Innere Stadt, Viena, Àustria, 1010 - Veure al mapa\n"Excellent location, nice, clean flat."\nMés informació sobre Sweet Living Schwedenplatz\nDissenyat tant per oci com per negoci, Sweet Living Schwedenplatz està situat idealment a 01. Innere Stadt; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Ambaixada de Canadà, DDSG Danubi Blau, Esglèsia Ortodoxa Grega.\nAmb una oferta de serveis hotelers superior i ampla gama d'entreteniment, Sweet Living Schwedenplatz és compromet a que la seva estada sigui el més còmoda possible. Habitació familiar, ascensor són només algunes de les comoditats que fan que Sweet Living Schwedenplatz sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, aparell de televisió LCD/pantalla de plasma, TV satèl•lit/cable, reproductor de DVD/CD, cuina americana a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Sweet Living Schwedenplatz.\nTots els tipus de viatgers (78) Parelles (24) Viatgers en solitari (7) Famílies amb infants petits (22) Famílies amb infants grans (11) Grups (14)\nアクセスが良い 部屋が広く快適 Wifiが良い


El Parc de l'Alt Pirineu i Soriguera impulsen el Centre de descoberta de Ciències de la Terra - FÒRUM.ad\nEl Parc de l’Alt Pirineu i Soriguera impulsen el Centre de descoberta de Ciències de la Terra\nOn: 10/02/17 21:45\nEl director del Parc Natural de l’Alt Pirineu, Marc Garriga, juntament amb l’alcalde de Soriguera (Pallars Sobirà), Xavier Pedemonte; el representant de la Delegació del Govern a l’Alt Pirineu Aran Josep Ramon Fondevilla, i el geòleg José Ángel López, ha presentat avui a Vilamur l’avantprojecte del Centre de descoberta de Ciències de la Terra que el Parc impulsarà al nucli de Rubió, al municipi de Soriguera. A la presentació també hi ha assistit el museògraf, Pere Garcia, i representants de l’Institut per al Desenvolupament de l’Alt Pirineu i Aran (IDAPA).\nEl Centre s’ubicarà en un edifici municipal de Rubió, al costat de la carretera N-260. És una àrea de gran riquesa geològica, on s’intercalen afloraments de diversos períodes en un espai relativament petit. Molt a prop també s’han localitzat fòssils d’arcosaures, un grup de rèptils que va aparèixer fa 250 milions d’anys, anterior als dinosaures. Es tracta d’unes restes úniques en el context europeu.\nLa zona triada és igualment rica en icnites, és a dir, petjades fossilitzades de rèptils arcaics i de limúlids. El projecte, que es vol convertir en el punt d’informació del Parc al seu accés més meridional, té l’objectiu de divulgar aquest patrimoni natural al públic general.\nAixí, s’habilitarà un jardí de roques a l’exterior de l’edifici que s’estructurarà seguint l’escala geològica, des de l’època més antiga a la més moderna, amb un passeig conductor entre les diferents mostres. Les roques, de grandària considerable, representaran les formacions rocoses del Parc i s’exposarà una fracció polida de cadascuna per poder observar la seva estructura interna. El jardí tindrà una escultura o silueta d’arcosaure a mida real, una gran columna d’eres geològiques i una línia del temps per organitzar la visita.\nPel que fa a l’edifici, actuarà com a centre d’acollida dels visitants, proporcionant informació del Parc i del municipi. A més, exposarà la història geològica dels Pirineus des de la seva formació, amb especial èmfasi en les anomenades “terres roies”, resultat d’una de les etapes de la creació de la serralada, durant el Permià i el Triàsic. Les roques vermelles dominen el paisatge més proper i també estan presents a les construccions locals.\nD’altra banda, es donarà informació sobre vuit Llocs d’Interès Geològic (LIG) del Parc Natural de l’Alt Pirineu, fàcilment accessibles i identificables pel públic generalista, per tal d’incitar a la seva visita. En aquest sentit, es preveu aprofitar la xarxa de senders senyalitzats del Parc per promoure aquests itineraris geològics.\nEl Centre de descoberta es concep per a tots els públics, és per això que vetllarà perquè les instal·lacions siguin accessibles per a persones amb mobilitat reduïda, afavorirà que els materials, sobretot les roques i els fòssils, es puguin tocar i comptarà amb audioguies.\nL’avantprojecte presentat avui ha estat el fruit de diverses sessions de debat participatiu en les quals ha participat l’òrgan gestor del Parc, l’Ajuntament de Soriguera, els consells comarcals del Pallars Sobirà i de l’Alt Urgell, representants de l’Institut Cartogràfic i Geològic de Catalunya (ICGC), de l’Institut Català de Paleontologia Miquel Crusafont, la Facultat de Geologia de la Universitat Autònoma de Barcelona (UAB), el Museu de la Conca Dellà (Isona), Dinosfera (Coll de Nargó), associacions veïnals i geòlegs voluntaris de l’àmbit de l’Alt Pirineu. La presentació d’avui ha anat seguida d’un debat entre els assistents per tal d’acabar de recollir propostes que puguin enriquir el projecte.\nL’habilitació del Centre de descoberta de Ciències de la Terra de l’Alt Pirineu necessitarà una inversió d’uns 300.000 euros, que anirà a càrrec del Parc i de l’Ajuntament de Soriguera, així com de fons procedents de diverses convocatòries d’ajuts, i es preveu que es comenci a construir, per fases, aquest 2017.\nPrevious Post: ERC de la Seu proposarà la instal·lació d’urinaris públics a la plaça Joan Sansa\nNext Post: 26è Oliveras i 39è Verdú a l’últim entrenament de descens als Mundials


Apartment Rose Korcula Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment RoseStrecica 30, Medvinjak, Korcula, Croàcia, 20260 - Veure al mapaExcel·lent8,4Basada en10comentarisApartment RoseVeure més fotos"Rose and her son were more than accommodating. Going out of..."AshleeAustraliaplatjaVeure més fotosVeure totes les 24 fotos\nPer als viatgers què vulguin captar les imatges i els sons de Korcula, Apartment Rose és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Apartment Rose, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, transport hotel/aeroport, habitació familiar. A més, totes les habitacions ofereixen una gran varietat de comoditats com ara aire condicionat, calefacció, balcó/terrassa, TV satèl•lit/cable, aparell de televisió LCD/pantalla de plasma per satisfer els clients més exigents. L'hotel ofereix moltes oportunitats d'oci úniques, com pesca, jardí. Apartment Rose és un lloc ideal d'estada pels viatgers que busquin encant, comfort i facilitat a Korcula.


EDICIÓ DEMÉSENLLÀ #446 (Del 21 d’abril a l’1 de maig de 2016)\nJa estem de nou aquí, al peu del canó amb moltes ganes de mostrar-vos una nova selecció de músiques meravelloses de les que s’escriuen amb majúscules. Comencem la nostra singladura sonora a Ghana amb el so singular de la “seperewa”, una mena d’arpa tradicional dels pobles Ashanti i Akan amb la que el músic Osei Korankye ens delecta en el seu àlbum “Emmere Nyina Nse”. Tot seguit us presentem “Moorka”, el nou i trepidant treball dels canadencs Lemon Bucket Orkestra, formació que remena amb mestria ritmes balcànics, gitanos i eslaus. En el nostre espai tot terreny destapem quatre magnífiques novetats: “Cathes traum”, nou disc dels alemanys Pulsar Trio; “Solo & Indré”, debut del duet del senegalès Solo Cissoko i la seva kora i la lituana Indré Jurgeleviciute i el seu kanklès, arpa tradicional bàltica; “I”, nou àlbum del trio eslovè Sirom que barreja tradició i experimentació; i “Hunters”, nova creació que des de la ciutat siberiana d’Irkutsk ens porten els rockers Shono Band. Acabem l\nAvancem sense presa i sense pausa en la nostra 13a temporada en antena, aquesta setmana amb l’edició número 445 en la què, amb només quatre propostes, esperem delectar-vos durant dues hores en un nou viatge sonor arreu del planeta. Comencem amb la presentació de “Abbar El Hamada”, el nou i magnífic àlbum de la sahrauí instal·lada a Barcelona Aziza Brahim, amb qui parlem de música i també d’altres temes, en el seu cas inevitables. Tot seguit, amb motiu del seu pròxim concert a Barcelona, ens regalem els sentits amb “Azel”, quart àlbum del genial Bombino que des de Níger ens porta el seu singular i superb estil de rock del desert. A continuació ens traslladem a Haití, un país caribeny on les arrels africanes més autèntiques es fusionen amb els sons contemporanis en el disc “Wa Di Yo” amb el que debuta el grup Lakou Mizik. Acabem amb els sons ancestrals que ens arriben des de Sardenya a “Novaera”, el nou àlbum de Cuncordu e Tenore de Orosei, quintet que interpreta meravellosament les pol\nEDICIÓ DEMÉSENLLÀ #444 (Del 7 al 17 d’abril de 2016)\nEns endinsem en un període de l’any en què l’energia i els colors i aromes de la natura esclaten en un espectacle majestuós que a la majoria ens engresca i ens reactiva; nosaltres no volem ser menys i esclatem també amb tot de colors i aromes musicals. Arrenquem l’edició amb un fantàstic maridatge entre Anglaterra i Sèrbia amb el disc “Gypsy Lovers”, obra de Faith & Branko, duet energètic que ens arrossega al territori rítmic del gipsy jazz i els sons balcànics. En l’agenda esmentem el pròxim concert a Barcelona de Jambinai, un increïble trio coreà que barreja guitarres elèctriques i instruments tradicionals. En el nostre espai multiusos presentació de l’àlbum dels britànics Khiyo amb el seu eclèctic estil amb aromes bengalins, de l’obra de tres veus femenines que fusionen tradicions de Moràvia i del Pròxim Orient: Jitka Suranska, Irén Lovasz i Michal Elia Kamal, i del nou disc dels búlgars Irfan amb les seves màgiques fusions sonores entre orient i occident. En el temps dels sons\nEDICIÓ DEMÉSENLLÀ #443 (Del 31 de març al 10 d’abril de 2016)\nJa som aquí de nou, una setmana més, per convidar-vos a viatjar amb nosaltres durant dues hores a través dels insondables oceans de les músiques Demésenllà, aquelles que habiten lluny de les convencions i la mediocritat. Comencem aquesta setmana amb la presentació de l’àlbum homònim de debut del grup francobrasiler Sociedade Recreativa, un regal per als sentits que presenta els sons del Brasil amb un gran desplegament de qualitat i alegria. Tot seguit ens endinsem en territoris gallecs amb “Rústica”, un àlbum superb obra de quatre monstres de la música d’aquelles contrades. A continuació tastem el nou disc dels polonesos Lautari, “Vol. 67 Live 2014” on el quartet de Poznan desplega la seva mestria en una singular fusió de sons tradicionals, música neoclàssica i música experimental. Enllestim el programa amb la nostra secció flamenca gaudint de “Flamenco”, el nou i flamant àlbum del compositor, guitarrista i cantaor parisenc Paco El Lobo; acabem la secció i el programa en clau d’agenda


Que la repressió ens agafi organitzades – Ongc\nSara Montesinos, 6 meses ago 0 3 min read 564\n“Los presos políticos sabemos por qué estamos aquí, es lo único a lo que podemos cogernos para no volvernos locos”, deia en Jon en una carta que m’enviava des de la presó de Salamanca. Fa dies que sentim parlar que a l’Estat espanyol hi ha presos polítics, de persones injustament empresonades per la seva manera de pensar. Sentim parlar també d’abusos policials i de vexacions i humiliacions, de violència, de ferits, de càrregues. I per desgràcia, a algunes no ens ve de nou.\nCatalunya i els Països Catalans viuen dins un estat feixista, també des d’aquella transició en què vam ser vençuts altra vegada. Però els darrers mesos han caigut caretes i ja res no tornarà a ser igual. Han aconseguit socialitzar la repressió. La societat catalana, malgrat la possible sorpresa i davant una tristesa i impotència infinites, no ha pogut ni posar en dubte que un conseller hagi estat ferit als canells per unes manilles, ni tampoc que uns policies fessin broma sobre un possible abús sexual a un altre conseller. Tampoc que la presidenta del Parlament hagi hagut de dormir a presó com a càstig i humiliació.\nLa independència és només l’eina que ens ha de permetre construir una societat més justa i més lliure. Ho farem des de baix, des dels carrers. Com sempre. Com tot\nHo hem vist i escoltat amb els nostres propis ulls i orelles i, malgrat la ràbia, hem de ser capaces d’extreure l’única cosa bona que genera la repressió: solidaritat. Al caliu d’una caixa de resistència, al caliu d’un got de caldo una matinada tallant la Jonquera, al caliu d’un mur humà que recordi que si ens toquen a una, ens toquen a totes.\nPer a moltes de les que no ens sentim còmodes amb cap bandera, i que seguim creient que cap estat no ens farà lliures, això ja no va d’independentisme, és antifeixisme. I tenim feina, tenim molta feina.\nSi el 155 ens havia d’agafar proclamats, la repressió ens ha d’agafar organitzades. I tenim el deure de protegir-nos i cuidar les unes de les altres. Hem d’estar preparades per combatre el feixisme al carrer, per conèixer els nostres drets davant qualsevol possible detenció, hem de crear xarxa, més encara. Creure’ns de veritat que la llibertat no es demana, es pren. Mobilitzades, polititzades, formades i organitzades.\nI el més important, tenim el deure de tenir memòria. Ara ja no hi haurà excuses per mirar cap a una altra banda. Han atacat les institucions i els representants polítics, què no farien amb les sense nom? Quantes vegades els qui avui clamen llibertat han criticat i fins i tot empresonat la dissidència? L’estat d’excepció no actua per primera vegada, ni tan sols el dret penal de l’enemic i per això mateix som responsables de la seva propagació. Podem preguntar a l’Alfon, a Pandora, als CIES, a les preses basques, a la web d’en Felip Puig, a manters, als titellaires o a l’Alfredo Ramírez. I és el moment d’assegurar-nos que mai més, enlloc, contra ningú. Tampoc a casa nostra.\nUn país que avança cap a la llibertat ha d’estimar-la de veritat i per a tothom. La independència és només l’eina que ens ha de permetre construir una societat més justa i més lliure. Ho farem des de baix, des dels carrers. Com sempre. Com tot.


Els clients de la MAIF a Andorra es queden sense assegurança a partir de l’1 de gener - Altaveu el diari digital d'Andorra\nEls clients de la MAIF a Andorra es queden sense assegurança a partir de l’1 de gener\nAbans de la seva fallida, Assegurances Generals gestionava els contractes de la mútua francesa a qui l’AFA ha anunciat que la llei no permet que recondueixin la col·laboració amb una altra companyia del país\n01/11/2020 (19:10 CET)\nLa fallida d'Assegurances Generals deixa sense cobertura, a partir de l'1 de gener els assegurats de la MAIF, una mútua francesa que dona cobertura als docents d'aquell país que treballen a Andorra. Han rebut una carta amb data 21 d'octubre on se'ls explica la situació i que podran continuar assegurats amb la MAIF.\nLa direcció de la MAIF ha mantingut contactes amb l'Autoritat Financera Andorrana (AFA) i la resposta ha estat que la llei impedeix que puguin reconduir amb una altra asseguradora el mateix tipus de col·laboració que hi havia amb Assegurances Generals. Per aquest motiu els fins ara clients de la MAIF i de la companyia andorrana hauran de buscar una altra asseguradora.\nLa MAIF ha estudiat les propostes que fan les companyies del Principat i creu que la millor oferta és la de Multisegur Assegurances. Cal tenir en compte, que en tractar-se d'una mútua, les tarifes per assegurar el cotxe o l'habitatge són força més baixes que la de les companyies andorranes. Des de l'intersindical de docents francesos s'estan fent gestions amb diverses companyies per avaluar les millors propostes, tenint en compte que són uns 250 clients.\nEl 17 d’octubre del 2019, l’administrador especial nomenat per l’AFA va presentar davant de la Batllia la sol·licitud de cessació de pagaments d’Assegurances Generals. Aquesta demanda, justificada per la impossibilitat de l’entitat de fer front als deutes exigibles, tenia per objectiu la protecció dels interessos dels assegurats de l’entitat asseguradora, segons va informar l'AFA. Així, mitjançant edicte de data 2 de desembre, publicat al BOPA extra número 105, del 4 de desembre del 2019, l'organisme va comunicar que, per aute de data 26 de novembre, es decretava la cessació de pagaments i fallida de la societat Assegurances Generals.


L’UdA signa un conveni de mobilitat amb la universitat més gran de l’Amèrica Llatina - Altaveu el diari digital d'Andorra\nL'acord estableix dues places anuals i el requisit de conèixer la llengua castellana per part dels estudiants del centre andorrà interessats\n02/03/2021 (18:54 CET)\nUn dels edificis de la universitat mexicana. ARXIU\nLa Universitat d’Andorra ha signat un conveni marc amb la Universitat Nacional Autònoma de Mèxic (UNAM) i un conveni específic d’intercanvi d’estudiants i de personal docent, administratiu i tècnic que amplia les opcions de mobilitat de la comunitat universitària d’ambdues institucions. La UNAM, la principal universitat pública de Mèxic, és la institució d’ensenyament superior més gran d’Amèrica Llatina, de les més actives en matèria artística, tecnològica i de recerca, i compta amb un dels campus més grans del món.\nL’acord de mobilitat permetrà que els estudiants dels bàtxelors presencials de l’UdA puguin cursar un semestre a la UNAM, dins de les titulacions de Pedagogia, Enginyeria de la computació, Administració i Infermeria. De la seva banda, els estudiants mexicans d’aquestes titulacions també podran desplaçar-se a Andorra per fer un semestre de mobilitat en els estudis equivalents (Ciències de l’educació, Informàtica, Administració d’empreses i Infermeria). El conveni estableix dues places anuals i el requisit de conèixer la llengua castellana per part dels estudiants de l’UdA interessats.\nAmb aquest nou acord, ja són 39 els convenis que l’UdA té signats amb universitats d’arreu del món per tal de promoure la mobilitat internacional, és a dir, tant per fomentar que els estudiants de l’UdA puguin enriquir-se fent estades a l’estranger, com per potenciar l’acollida d’estudiants internacionals a Andorra. Actualment, els estudiants disposen de 245 places de mobilitat repartides de la següent manera: 12 a l’Àfrica, 126 a Amèrica, 20 a Àsia i 87 a Europa, i que es poden consultar en aquest enllaç.\nFins al 15 de març del 2021 està obert el període per sol·licitar una mobilitat internacional de cara al primer semestre del curs 2021-2022. Els estudiants interessats poden consultar els passos a seguir en aquest enllaç.


Mocions del Ple de maig: Can Canyameres, ERTOs i Ragull Centre - elCugatenc\nDimarts, 18 de maig de 2021 - 00:15h\nUna declaració de la Junts de Portaveus, dues mocions institucionals i quatre dels grups de l’oposició han marcat la sessió plenària d’abril. A continuació fem un recull de les mocions. També pots trobar els punts de govern i la contracrònica de la sessió.\nDeclaració contra la LGTBIfòbia\nEn forma de declaració de la Junta de Portaveus, el Ple s’ha posicionat contra l’LGTBIfòbia en què es fa un breu repàs a la història del reconeixement dels drets de les persones LGTBI, amb un esment especial a la llei per garantir els drets de lesbianes, gais, bisexuals, transgèneres i intersexuals i per a eradicar l’homofòbia, la bifòbia i la transfòbia i la d’igualtat de tracte i no discriminació. “El conjunt de les institucions catalanes vol expressar la seva voluntat d'assegurar el compliment d'aquestes lleis i el seu desplegament a tot el territori mitjançant la xarxa territorial de Serveis d’Atenció Integral LGBTI, per tal de reconèixer, visibilitzar i posar en valor les diversitats sexuals i d’expressió de gènere i atendre de manera integral en cooperació interadministrativa i interdepartamental les persones dels col·lectius i llurs entorns”, recull la declaració.\nL’acord està marcat per la celebració del dia internacional contra l’homofòbia, 17 de maig: “Amb motiu d'aquesta jornada, doncs, condemnem totes les actituds de rebuig, de prejudici i d'hostilitat contra lesbianes, gais, bisexuals, transgèneres i intersexuals i fem una crida a tots els poders polítics, institucions, entitats i col·lectius i a tota la societat civil per a eradicar tot tipus de discriminació i violència per raó d'identitat de gènere o d'orientació afectiva i sexual”. Pots llegir la declaració completa aquí. El govern ha aprofitat la declaració per anunciar la posada en marxa d’una nova campanya per visibilitzar el Servei d’Atenció Integral (SAI) LGTBI.\nRevisió dels terminis d’execució de la rehabilitació de Can Canyameres\nEn forma de moció institucional, proposada inicialment per Junts per Sant Cugat, el Ple ha aprovat una proposta per revisar els terminis contemplats al Pla funcional de la masia de Can Canyameres per intentar que es pugui inaugurar abans del 2025. També es pren el compromís de recollir una partida per a aquest propòsit en els propers pressupostos municipals. És una petició que també han fet els veïns en el marc del Consell de Barri.\nPetició per millorar la gestió dels ERTOs\nEn forma de moció institucional, presentada inicialment per Junts per Sant Cugat, el Ple demana al govern espanyol desencallar els tràmits de totes les persones afectades per ERTOs. També es demana als ministeris corresponents que emprenguin les reformes necessàries per evitar que les persones afectades pels ERTOs havin de fer una declaració automàtica de la renda per haver tingut dos pagadors. També es reconeix l’esforç de les persones treballadores i dels sectors afectats.\nTombada la moció contra el Ragull Centre\nNomés els grups proposants han votat a favor de la moció de Ciutadans i Junts per Sant Cugat amb què es demana la paralització sine die del projecte del Ragull Centre. Amb la moció es demana obrir un debat amb les principals entitats veïnals de l’entorn i amb els partits polítics per consensuar el projecte. També es demana que els equipaments que s’hi instal·lin no tinguin ús de magatzem sinó d’atenció a al ciutadania així com executar les promocions d’habitatge protegit ja previstes i preveure les de la propera dècada. S’ha repetit en gran mesura el debat generat al Ple anterior, quan es va aprovar el conveni entre l’Ajuntament i la farmacèutica Ferrer. Junts i Ciutadans han insistit que es tracta de perdre sòl industrial i alterar el model de ciutat mentre el tripartit defensa que el projecte permet fer habitatge públic, guanyant espai públic a una parcel·la que hores d’ara és privada.\nNo es provarà la creació d’espai segur de COVID i un certificat verd, per ara\nNomés el grup proposant ha votat a favor de la moció de Junts per Sant Cugat amb què es demana un espai d’activitat segura que permeti acompanyar la recuperació de la normalitat així com la implementació d’un sistema digital de certificat verd que n’ajudi a la gestió. També es demana dotar les farmàcies de tests ràpids i als comerços, empreses, instal·lacions públiques i entitats dels lectors dels certificats. Ciutadans s’ha abstingut tot argumentant que cal tenir una mirada més àmplia i que, per tant, no és una mesura a aplicar només a un municipi. Més o menys el mateix ha argumentat el govern, tot indicant que el Departament de Salut ja intenta elaborar un certificat verd que sigui d’aplicació arreu del país i sobre el qual els ajuntaments podran preveure accions.\nSuport al noi de la dessuadora taronja\nLes tres forces independentistes han votat a favor de la moció d’ERC-MES, CUP-PC i Junts per Sant Cugat per rebutjar la detenció de Guillem Padilla en el marc de les protestes per la sentència del procés, condemnar els abusos i arbitrarietat policials, demanar l’anul·lació de la causa i demanar l’absolució de l’investigat. El PSC ha optat per l’abstenció tot fent suport a l’encausat i reconeixent el sistema judicial mentre Ciutadans ha votat en contra criticant que s’ha fet un ús polític d’un menor.\nCooperació per l’accés universal a les vacunes\nEls grups proposants han votat a favor de la moció de la CUP-PC, ERC-MES, PSC i Junts per Sant Cugat a proposta d’Amnistia Internacional, Medicus Mundi, Metges del Món, Metges sense Fronteres i Oxfam Intermón per demanar l’accés universal a les vacunes. Per això es demana cooperar a escala mundial i eliminar els obstacles que impedeixen que les vacunes arribin a tot el món. Es tracta de prestar assistència tècnica i econòmica a altres estats. També es demana acordar l’exempció temporal i puntal d’alguns aspectes de l’Acord sobre els aspectes dels drets de propietat intel·lectual relacionats amb el comerç, que impedeixen a algun països accedir a les vacunes. Ciutadans ha votat en contra tot oposant-se a la liberalització de les patents ja que les consideren una forma d’afavorir la investigació.


ESADECreapolis rep el premi APTE a la millor pràctica innovadora 2018 – Sant Cugat Empresarial\nESADECreapolis ha estat reconeguda amb el premi APTE (Associació de Parcs Científics i Tecnològics d’Espanya) a la millor pràctica innovadora en Parcs Científics i Tecnològics pel projecte de la Rambla de la Innovació, situada al Campus d’ESADE a Sant Cugat. El guardó, que s’ha atorgat en el marc del XVI Congrés Internacional de APTE, té com a objectiu reconèixer les millors i més innovadores pràctiques dutes a terme per les gestores dels parcs. En aquest sentit, s’ha valorat tant l’aspecte innovador de la iniciativa com el seu impacte en les entitats del parc tecnològic i en el seu entorn.\nOriol Alcoba, director general d’ESADECreapolis, va ser l’encarregat de recollir el premi en la cerimònia celebrada al Centre Niemeyer del Parc Científic Tecnològic d’Avilés sota el lema: “La indústria 4-0 més connectada, més sostenible”. Més de 30 parcs científics i tecnològics de tota Espanya i personalitats del panorama de la innovació i la transformació digital van acudir a la trobada. ESADECreapolis ja havia estat entre els finalistes que van optar al guardó l’any passat, i va ser premiat amb l’accèssit pel Programa d’Acceleració EMPENTA.\nUn nou ecosistema per a afavorir la innovació i l’emprenedoria\nEl projecte presentat per ESADECreapolis, La Rambla de la Innovació, és un projecte estratègic que consisteix en l’articulació de cinc nous laboratoris per a contribuir a l’evolució del model acadèmic d’ESADE Business School i dels nivells d’innovació i emprenedoria del seu entorn. Des del punt de vista empresarial, cadascun dels diferents espais incideix en alguna de les etapes de la cadena de valor de desenvolupament d’un projecte d’innovació. Els diferents laboratoris que configuren la Rambla de la Innovació es troben situats al parc, contribuint a generar un ecosistema atractiu per al teixit empresarial més innovador i servint, simultàniament, als seus objectius acadèmics (recerca i formació de primer nivell).\nLa Rambla de la Innovació proposa un camí que va des de la concepció d’una nova idea (Fusion Point), el disseny i execució d’experiments sobre el comportament d’usuaris dirigit a la recerca i el test de viabilitat d’aquesta idea (Decision Lab), la fabricació de prototips (Fab Lab) i la definició del model de negoci (EGarage), culminant en la creació i la implementació d’una nova aventura empresarial (EWorks). És un ecosistema circular, que no té inici ni fi predeterminat: cada projecte troba el seu suport principal en el laboratori més adequat o es posa en marxa la coordinació entre laboratoris a partir del punt d’entrada ideal per a cada cas.\n10 gener 2019|Associats|


Marc Carmona: “No era el nostre dia” - FC Barcelona\nHomeSeccionsFutbol SalaPrimer EquipNotíciesMarc Carmona: “No era el nostre dia”\nMarc Carmona: “No era el nostre dia”\nEl tècnic del Barça Alusport ha admès la superioritat d’ElPozo Múrcia en el partit d’aquest divendres al Palau Blaugrana. “Han estat molt millor que nosaltres de forma clara”, ha afirmat\nDesprés de la derrota per 1-6 davant el conjunt murcià en el segon partit de la sèrie final de la Lliga que ha tingut lloc aquest divendres a la nit al Palau Blaugrana, Marc Carmona ha fet autocrítica tot reconeixent la superioritat del rival, tot i que també ha fet referència al fet que la seva plantilla es podria haver merescut algun gol més.\n“Hem fet molt poques coses bé. Hem estat malament a pilota aturada, i en les sortides a pressió; en atac posicional, no hem estat especialment fluïts i ens ha fet molt mal en el marcador. Hem anat sempre una mica tard en aquest partit. No hi ha pràcticament res de positiu”, ha indicat l’entrenador de l’equip de futbol sala blaugrana. I ha afegit: “No era el nostre dia, i ells han estat molt millor que nosaltres de forma clara.”\nCarmona ha apuntat que el gol de De Bail quan només havien transcorregut vuit segons del partit ha fet molt mal al seu plantejament: “ElPozo s’ha trobat amb un gol molt ràpidament i s’ha sentit molt còmode a la pista. A nosaltres ens ha costat pressionar, teníem precipitació i hem anat a remolc. El partit no ha tingut gaire més història.”\nPensant ja en el partit de diumenge\nMalgrat tot, l’entrenador del FC Barcelona Alusport ha recordat la victòria del primer partit a Múrcia i que, per tant, ara per ara l’eliminatòria està empatada. A la vegada, encoratja la seva plantilla a recuperar-se ràpidament per intentar fer-ho millor en el partit d’aquest diumenge, al mateix escenari, que començarà a les 18.30 hores: “És un 1-1 i diumenge tenim un altre partit. Ara ens hem de recuperar per intentar fer-ho millor de cara a aquest compromís.”


Els càrrecs a l’ajuntament per a la legislatura 2019-2023 | 7 DIES ACTUALITAT\nInici BENICARLÓ Els càrrecs a l’ajuntament per a la legislatura 2019-2023\nEls càrrecs a l’ajuntament per a la legislatura 2019-2023\nL’estructura organitzativa presenta alguns canvis respecte de l’anterior període. Es crearà una Regidoria de Modernització, Transparència i Administració Electrònica i una altra de Mobilitat Urbana Sostenible.\nL’alcaldessa de Benicarló, Xaro Miralles, ha presentat aquest matí les delegacions que assumiran la gestió municipal aquesta legislatura 2019-2023 que acaba de començar. Miralles ha assenyalat que «hem plantejat algunes diferències respecte de l’anterior equip de govern» i ha avançat que «de moment hi haurà dos regidors amb dedicació exclusiva que portaran algunes de les àrees de més pes», en referència a Ilde Añó i Carlos Flos. «La resta de regidors i regidores —ha dit l’alcaldessa— tindran dedicació parcial, igual que els portaveus dels partits de l’oposició».\nArticle anteriorResum d’actes del 21 i 22 de Juny a Vinaròs\nArticle següentResum d’actes 23 de Juny


Pineda de Mar aprova la creació de la Taula Local de l’Habitatge | Blanesaldia\nLa regidoria de Benestar Social ha impulsat la creació de la Taula d’Habitatge per actuar de forma corresponsable i coordinada davant la situació límit de moltes famílies que els impedeix fer front al pagament de la seva vivenda habitual. La regidora de Benestar Social, Carme Aragonès, va explicar en el ple que, a més de la pròpia Taula d’Habitatge, «es crea una comissió tècnica permanent per ser més efectius en donar resposta a la problemàtica dels desnonaments»\nEn acabar el ple, l’alcalde de Pineda va manifestar que enfront d’aquesta problemàtica ‘«tothom està al mateix bàndol treballant per al mateix objectiu’». Xavier Amor va recordar que s’ha reclamat als bancs que posin a disposició de l’ajuntament els habitatges buits que tinguin al municipi. Amor va afirmar que l’objectiu principal ‘«és evitar desnonaments i garantir el dret a l’habitatge que tenen els ciutadans».\nPer la seva part, el regidor del PP, Diégo Sánchez, va explicar en acabar el ple que el seu partit ha estat «l’únic que des del minut zero ha fet propostes» per ajudar a les famílies que pateixen la problemàtica de l’habitatge a Pineda.\nEl regidor de CiU, Guillem Mateo, va expressat el suport del seu grup al govern del PSC en ”un dels pitjors problemes que pateixen moltes famílies”.\nEl regidor d’ERC-JxP, Pere Aragonès, va valorar de forma molt positiva la creació de la Taula Local d’Habitatge i va recordar que el seu grup municipal ha estat «especialment actiu davant d’aquesta problemàtica amb tres o quatre mocions presentades al ple». Aragonès va dir, al final del ple, que espera que sigui «útil pels problemes de desnonaments, sobretot de lloguers» que ha advertit «s’incrementaran els pròxims mesos».\nEl regidor de 100xCent Pineda, Salvador Llorens, no va poder assistir al ple.\n← La Fira Mercat del Ram de Tordera amb més presència d’empreses i emprenedors El PSC de Blanes elegeix Josep Marigó com a cap de llista per a les municipals de 2015 →


Albert Rius [+]\nEnginyer Industrial per la Universitat Politècnica de Barcelona.\nVinculat a la finalització dels seus estudis a la enginyeria en el camp de la modelització, el 1996 comença a treballar a Internet fundant Global Net Consulting, una de les empreses pioneres en el desenvolupament web, primer amb àmbit local i posteriorment a nivell internacional com a Fenomen.\nParticipació directa en el disseny i desenvolupament de tot tipus de projectes a l'àmbit del e-business, com la presència corporativa a la xarxa, projectes de gestió del coneixement o start up's, com va ser per exemple teleprix.com, del que va ser co-fundador.\nActualment director y fundador de 100x100.net, empresa de disseny i desenvolupament global de projectes a Internet, amb la missió d'ajudar a les empreses a treure profit de l'us d'Internet, sempre amb un focus dirigit al foment de l'innovació amb resultats.\nA nivell docent va co-dissenyar i dirigir el primer Master d'e-Business de l'Escola Virtual d'Empresa (Les Heures) a més a més de participar com a ponent en diversos seminaris sobre les noves tecnologies.\nDe vocació emprenedora ha portat a terme altra tipus projectes com per exemple la direcció del projecte MiniTransat de l'Hugo Ramón, que el va portar a ser millor navegant de l'any el 2005.


Descarrega't la guia per gaudir de Catalunya aquest estiu\nDescobrir món és de les coses més excitants i satisfactòries que hi ha, però potser que abans de creuar els continents de punta a punta coneguem millor els tresors que ens envolten. Per això, hem fet una guia amb 50 idees per gaudir de l'estiu a Catalunya, descarregueu-vos-la i no us faltaran idees fins al setembre.\nExplorem el millor de Barcelona, el territori que controlem, però també hem pujat als Pirineus i baixat a les Terres de l'Ebre, viatjat en globus i ens hem banyat a piscines naturals i a gorgs. Aquest estiu la cultura també omple tots els racons de Catalunya amb festivals de música, cinema a la fresca, poesia i festes majors. Us hem fet una tria amb 50 idees que guardareu com si fos un tresor!\nNO T'HO PERDIS: Descarrega't la guia d'aquest estiu a Catalunya


L'Ajuntament de Sant Hilari Sacalm suspèn la Festa Major per la COVID - Diari de Girona\nL'Ajuntament de Sant Hilari Sacalm suspèn la Festa Major per la COVID\nEl consistori assegura que al poble la situació està «controlada» i que la decisió es deu a la «prudència»\n04·08·20 | 00:39\nL'Ajuntament de Sant Hilari va anunciar ahir la suspensió de la Festa Major que enguany s'havia de celebrar del 27 al 30 d'agost, per la «situació sanitària que viu Catalunya» amb relació a la covid-19. Segons va informar el consistori selvatà a través d'un comunicat, aquesta decisió «sense precedents» ha estat consensuada pels tres partits amb representació municipal (PIG, ERC i JxSant Hilari) i «prioritza la salut pública individual i col·lectiva per davant de qualsevol altre interès».\nEn el comunicat, l'Ajuntament també exposa que al poble la situació sanitària «està controlada» però que des del consistori, i seguint les recomanacions fetes per ens superiors, no volen «fer res» que involuntàriament pugui contribuir a activar algun brot. «Això afectaria no només a la salut dels conciutadans sinó que també comportaria severes restriccions que afectarien a la vida social i econòmica del municipi», assegura l'ens en el document.\nTambé afegeix que per a la Festa Major d'enguany s'havia «treballat intensament» perquè fos segura, contemplant diversos escenaris i tenint en compte totes les mesures de protecció sanitàries possibles.\n«L'excepcionalitat en què vivim, ens obliga a ser prudents, responsables i conseqüents i prioritzar la salut, la seguretat i el benestar de la nostra població», justifica el consistori abans d'agrair la «comprensió de la ciutadania i d'assegurar que la Festa Major de Sant Hilari, tornarà el proper estiu «amb més força que mai».